钦定古今图书集成/理学汇编/学行典/第250卷 > 闵世璋
## 钦定古今图书集成/理学汇编/学行典/第250卷 > 闵世璋

按《扬州府志》：“闵世璋，歙县人。业鹾于扬，乐善不倦。性
喜施助，修葺学宫及圣贤像以至琳宫精舍，无不倡
首鼎新。扬邑水旱频仍，捐资赈济，全活饥民无算，收
育遗婴，埋胔掩骼无虚日。孝友纯谨，提携寒族穷交
至千金者甚众。而自奉极俭，不以习尚移其操。屡与
宾筵，旋邀诰命，远迩咸服，为世所宗。子孙次第成名”，
咸谓“德行之报”云。